Kutsealuste ja reservväelaste uuring viidi läbi juba kuuendat aastat järjest (esimest korda toimus see 2007. aastal). Uuringu eesmärk on teada saada, kuidas suhtuvad kutsealused ja ajateenistuse läbinud noormehed ajateenistusse ning Eesti kaitseväkke tervikuna, millised on nende ootused ajateenistuse suhtes ning rahulolu läbitud ajateenistusega, milline hinnang antakse ajateenistusse kutsumise korralduslikule küljele (Kaitseressursside Ameti ja arstilike komisjonide tööle), milline on noormeeste informeeritus kaitseväest ja millistest kanalitest infot saadakse, kui suur on valmisolek asuda teenistusse kutselise kaitseväelasena või asuda õppima riigikaitselisse õppeasutusse.
Loe rohkem